Heuhoff

Heuhoff () is en Hoff in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Geversdörp mit bi un dor to Laak.

 Geografie 

De Heuhoff liggt in de Masch achter’n Diek von de Oost.

De Naveröörd sünd Olendecken un Portshemm in’n Noorden, Reetbraak un Dammhoff in’n Noordoosten, Bentwisch un Mannhusen in’n Süüdoosten, Oostercaadwisch in’n Süüdwesten un Neendiekerdörp, Neendiek un Good Neendiek in’n Noordwesten.

 Historie 

Dat Good Heuhoff hett de Familien Katte un von Brock tohöört. To dat Good hett ok de Unrechte Möhl höört. Dat weer en Buckmöhl, de 1670 al stahn hett. Se hett Unrechte Möhl heten, von wegen dat de Flögels sik annersrüm dreiht hebbt as dat begäng weer. Blangen de Möhl is an’t Enn von dat 19. Johrhunnert en Dampmöhl boot worrn. De Unrechte Möhl sülvs is in en Störm in’n Dezember 1916 ümstört.

Twüschen Heuhoff un Portshemm hett dat fröher en Kahnfähr över de Oost geven.http://www.fjordfaehren.de/d/d_oste.htm

 Verwaltungsgeschicht 

De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Oort höört von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is.

 Inwahnertall 

 Religion 

Heuhoff is evangeelsch-luthersch präägt un höört to dat Kaspel von de Andreas-Kark in Geversdörp.

För de Kathoolschen is de Hillig-Krüüz-Kark in Oterndörp tostännig.

 Weertschop un Infrastruktur 

 Verkehr 

Heuhoff liggt an de Kreisstraat 25, de in’n Noordwesten över Geversdörp bi Neehuus an de Bundsstraat 73 ran geiht un in’n Süden na Öberndörp.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 32 Kilometer in’n Noordwesten von Heuhoff.

De nächste Bahnhoff is so bi söven Kilometer wied weg in’n Süüdwesten de Bahnhoff Wingst an de Nedderelvbahn.

 Footnoten 

Kategorie:Oort
Kategorie:Landkreis Cuxhoben